1. ΝΟΜΟΣ 5920 της 24 Νοεμ./1 Δεκ. 1933 Περί λειτουργίας Υπηρεσίας μηχανικής καλλιεργείας. Άρθρ.1.-Η υπό της Ε.Α.Π. μεταβιβασθείσα εις το Κράτος υπηρεσία μηχανικής καλλιεργείας θεωρείται ως νομίμως λειτουργήσασα βάσει των διοικητικών και διαχειριστικών διατάξεων του κανονισμού της προκατόχου υπηρεσίας της Ε.Α.Π. Οι δε ετήσιοι απολογισμοί των γενομένων μέχρι τούδε υπ’ αυτής εξόδων και των πραγματοποιηθέντων εσόδων υποβαλλόμενοι εντός εξαμήνου από της δημοσιεύσεως του παρόντος νόμου εις το Υπουργείον Γεωργίας, εγκρίνονται δι’ αποφάσεως αυτού μετ’ εξέλεγξιν των σχετικών δικαιολογητικών. Άρθρ.2.-Η υπηρεσία μηχανικής καλλιεργείας εξυπηρετείται οικονομικώς παρά του συσταθέντος δια της από 13/11/1929 αποφάσεως του Υπουργού Γεωργίας «Γεωργικού Ταμείου Μηχανικής Καλλιεργείας» δυνάμει του Νόμ. 4142 και του οποίου πόροι τυγχάνουσι πλην των δια του άρθρ. 24 του Νόμ. 4142 καθοριζομένων και οι ακόλουθοι: α)Η δυνάμει του άρθρ. 24 του Νόμ. 5686 επιχορήγησις εκ μέρους της Κ.Ε.Π.Ε.Σ. ως και πάσα επιχορήγησις παρεχομένη εκ μέρους του Υπουργείου Γεωργίας εκ του παρά τη Αγροτική Τραπέζη κονδυλίου του λογαριασμού βελτιώσεως σιτοπαραγωγής. β)Πάσα επιχορήγησις, πίστωσις, ενίσχυσις κλπ. εις είδος ή εις χρήμα, χορηγουμένη δι’ εκτέλεσιν έργων και υπηρεσιών επί πλέον των της κυρίας αυτής υπηρεσίας του Δημοσίου, Δήμων, Κοινοτήτων, ή άλλων νομικών ή φυσικών προσώπων: γ)Παν έσοδον προερχόμενον εξ εκμεταλλεύσεως, μισθώσεως γεωργικών μηχανημάτων του, εργαλείων, ως και παροχής υπηρεσιών. Επί τη βάσει των άνω πόρων το Ταμείον της μηχανικής καλλιεργείας συντάσσει ίδιον προϋπολογισμόν εσόδων και εξόδων καθ’ έκαστον έτος υπό την έγκρισιν του Υπουργείου της Γεωργίας εις το οποίον υποβάλλονται υπ’ αυτού και οι ετήσιοι απολογισμοί. Άρθρ.3.-(Ωρίζετο Πρόεδρος του Ταμείου Μηχ. Καλλιεργείας. Δεν ισχύει μετά την δια του άρθρ. 38 Α.Ν.574/1937 κατάργησιν των Γεωργικών Ταμείων και μετατροπήν αυτών εις υπηρεσίας). Άρθρ.4.-Εις το Ταμείον Μηχανικής Καλλιεργείας, προτάσει του Διοικητικού Συμβουλίου αυτού, επιτρέπεται κατόπιν εγκρίσεως του Υπουργείου Γεωργίας η ατελής εισαγωγή εκ του εξωτερικού μηχανημάτων, εξαρτημάτων και ανταλλακτικών, εφ’ όσον δεν παράγονται υπό της εγχωρίου Βιομηχανίας, καυσίμου ύλης και πάσης φύσεως υλικών αναγκαίων δια την απρόσκοπτον λειτουργίαν της Υπηρεσίας Μηχανικής Καλλιεργείας. Εις το Ταμείον Μηχανικής Καλλιεργείας κατόπιν αποφάσεως του Διοικητικού Συμβουλίου, επιτρέπεται να αποφασίζη την ενέργειαν δαπανών κατά παρέκκλισιν των διατάξεων των νόμων περί Δημοσίου Λογιστικού και πάσης άλλης συναφούς διατάξεως οσάκις πρόκειται περί εργασίας ή προμηθείας ης η δαπάνη δεν υπερβαίνει τας 50.000 δραχμάς. Δια την κατά τον τρόπον τούτον ενέργειαν προμηθειών δια ποσά ανώτερα των 50.000 δραχμών απαιτείται έγκρισις του Υπουργού Γεωργίας. Εις το αυτό Ταμείον επιτρέπεται επίσης να ενεργή προεξοφλήσεις των τίτλων του, να συνάπτη δάνεια παρά τη Αγροτική Τραπέζη της Ελλάδος κατόπιν εγκρίσεως του Υπουργού της Γεωργίας και να εισπράττη τας πάσης φύσεως οφειλάς του κατά τας διατάξεις περί εισπράξεως Δημοσίων Εσόδων. Τα αποδεικτικά των οφειλών των γεωργών δια καλλιεργείας συντάσσονται ατελώς. Άρθρ.5.-(Τα δύο πρώτα εδάφια αφορώντα τας οργανικάς θέσεις της Υ.Μ.Κ. αντικατεστάθησαν δια των διατάξεων του νέου Οργανισμού του Υπουργείου Γεωργίας). Πάντως οι εις την υπηρεσίαν ταύτην διοριζόμενοι ή τοποθετούμενοι υπάλληλοι, πλην των εξ αποσπάσεως μονίμων, του επιθεωρητού και των ήδη παρ’ αυτή υπηρετούντων μονίμων, θεωρούνται έκτακτοι, προσλαμβανόμενοι και απολυόμενοι δι’ αποφάσεως του Υπουργού της Γεωργίας μετά πρότασιν της Γ .Δ.Γ .Ε.Μ., άνευ οιασδήποτε αποζημιώσεως. Εις τον μηχανολόγον και γεωπόνους, αποφοίτους ανωτέρων Σχολών της Υπηρεσίας Μηχανικής καλλιεργείας μονίμους και εκτάκτους καθ’ ας ημέρας εργάζονται εν υπαίθρω χορηγείται αποφάσει του Υπουργού της Γεωργίας, πρόσθετος ημερησία αποζημίωσις επί πλέον της δια τους υπαλλήλους της γεωργικής υπηρεσίας παρεχομένης, ίση με 30% επί του αναλογούντος ημερησίου αυτών μισθού. (Αντί της σελ. 333) Σελ. 333(α) 189-41 Υπηρεσία Μηχανικής Καλλιεργείας 16.Δ.δ.1 Άρθρ.6.-Επιτρέπεται η πρόσληψις ημερομισθίων εργατών και τεχνιτών με ημερομίσθιον δραχμών μέχρις 100 ημερησίως αναλόγως των αναγκών της υπηρεσίας δι’ αποφάσεως του Ταμείου Μηχανικής Καλλιεργείας καθοριζούσης και το ημερομίσθιον αυτών. Ως ημερομίσθιοι, δύνανται να προσληφθώσι και μηχανολόγοι, γεωπόνοι, μηχανικοί και χημικοί δι’ αποφάσεως του Υπουργού της Γεωργίας, βάσει σχετικής εισηγήσεως της Υπηρεσίας και με το ημερομίσθιον μέχρις 150 δραχμών. Δια την απόλυσιν του ημερομισθίου προσωπικού απαιτείται η αυτή διαδικασία ως και δια την πρόσληψιν. Η πληρωμή του ημερομισθίου προσωπικού θα βαρύνη τας τιθεμένας εις την διάθεσιν του Γεωργικού Ταμείου Μηχανικής Καλλιεργείας δι’ εκτέλεσιν αντιστοίχων έργων σχετικάς πιστώσεις. Δι’ αποφάσεων του Υπουργού της Γεωργίας κανονισθήσονται αι εκτός έδρας, στρεμματικαί και λοιπαί αποζημιώσεις εις ολόκληρον ή μέρος εκ του ημερομισθίου προσωπικού, οίτινες δεν δύνανται να είναι ανώτεραι των μέχρι τούδε καταβαλλομένων. Δι’ ομοίων αποφάσεων καθορισθήσονται τα εκάστοτε χορηγούμενα ποσά κινίνης, ων δικαιούται δωρεάν το προσωπικόν της Υπηρεσίας Μηχανικής Καλλιεργείας, το εργαζόμενον εις ελειογενή μέρη, η παροχή ιατρικής περιθάλψεως, ως και τα καταβαλλόμενα έξοδα κηδείας. Δι’ ομοίων αποφάσεων ορισθήσονται τα ποσά και ο τρόπος της αποζημιώσεως των εν τη υπηρεσία παθόντων και των οικογενειών των εκ της υπηρεσίας θνησκόντων. Ο Γ.Δ.Γ.Ε.Μ.Θ. δύναται να χορηγή κανονικάς αδείας εις τους εκτάκτους και ημερομισθίους υπαλλήλους της Υπηρεσίας Μηχανικής Καλλιεργείας μέχρι 15 ημερών κατ’ έτος, επίσης δύναται να χορηγή αναρρωτικάς αδείας μέχρις ενός μηνός κατ’ έτος με το ήμισυ των αποδοχών κατόπιν ενόρκου γνωματεύσεως δύο ιατρών. Άρθρ.7.-(Αντικατεστάθη δια των διατάξεων του νέου Οργανισμού του Υπουργείου Γεωργίας). Άρθρ.8.-Αι λεπτομέρειαι εκτελέσεως του παρόντος Νόμου κανονισθήσονται δια Δ/των προτάσει του επί της Γεωργίας Υπουργού εκδιδομένων και του εσωτερικού κανονισμού της Υπηρεσίας Μηχανικής Καλλιεργείας όστις μετ’ έγκρισιν του επί της Γεωργίας Υπουργού δημοσιευθήσεται εις την Εφημερίδα της Κυβερνήσεως. Σελ. 334(α) 189 - 42